शनिदेव सूर्यदेव व् उनकी पत्नी छाया के पुत्र है, जो शनिग्रह में वास करते है. इनके बड़े भाई यमलोक के महाराज यमराज है. शनिग्रह नौ ग्रहों में से एक है, जो सबसे धीमी गति से घूमता है, सूर्य का एक चक्कर लगाने में इसे 30 सालों का लम्बा समय लगता है.इसलिए इसे शनिश्चर भी कहते है. कहा जाता है, जब शनि ने जन्म लेते ही पहली बार आँख खोली थी, तो उनके पिता सूर्य पर ग्रहण लग गया था. इसलिए ज्योतिष के अनुसार इनकी द्रष्टि बहुत बुरी मानी जाती है. बुरे काम करने वालों को ये माफ़ नहीं करते और कड़ी सजा देते है. वे मनुष्यों को उनके कर्मों के अनुसार फल देते है. जन्म से काले शनि देव को काला रंग बहुत पसंद था| ये पुरे काले रंग का वस्त्र धारण करते है, व् काला कौआ इनका वाहन है.